
I.

Charakteristika

1.  Ťahané železničné koľajové vozidlá (ďalej len „koľajové vozidlo “) sa členia na 

a) dvojnápravové a viacnápravové nákladné vozne otvorené, kryté, kotlové, chladiarenské a špeciálne,

b) dvojnápravové a štvornápravové osobné vozne.

2.  Pri zásahu na koľajové vozidlá treba rešpektovať nebezpečenstvo na železnici a dodržiavať súvisiace bezpečnostné opatrenia.

3.  V prípade osobných vozňov je prioritná rýchla záchrana osôb, pretože požiar sa v nich veľmi rýchlo šíri. Rýchle šírenie požiaru ovplyvňujú najmä otvorené okná a dvere.

II.

Úlohy a postup činnosti
1. Vzhľadom na odborné činnosti a manipulácie treba zásah vykonávať v spolupráci s personálom železnice a informovať o zásahu operačné stredisko Železníc Slovenskej republiky. Prostredníctvom operačného strediska Železníc Slovenskej republiky (ďalej len „železnice“) privolať hasičskú jednotku železníc a vyrozumieť zodpovedných zamestnancov železníc, ak to nie je možné vykonať priamo. Zodpovednými zamestnancami železníc sú
      a) výpravca v službe alebo elektrodispečer, ktorý vzhľadom na rozsah a druh zásahu zabezpečí vypnutie trakčného vedenia nad príslušnou staničnou koľajou na mieste zásahu, spoločne s potrebným počtom susediacich koľají,  nad traťovou koľajou na mieste zásahu, nad dvoma a viacerými traťovými koľajami alebo i nad súbežnou traťovou koľajou; hasičská jednotka železníc je oprávnená zabezpečiť vypnutie trakčného vedenia (tzv. skratovaním),

      b) dispečer generálneho riaditeľstva železníc alebo oblastného podnikového riaditeľstva, ktorý zabezpečí vylúčenie dopravnej prevádzky v okolí miesta zásahu,

      c)
výpravcovia priľahlých železničných staníc, ktorí zabezpečia vylúčenie dopravnej prevádzky v okolí miesta zásahu a odtiahnutie hnacieho vozidla  mimo koľaje so zapnutým trakčným vedením,
d) strojvedúci alebo iný kompetentný zamestnanec, ktorý je oprávnený riadiť hnacie vozidlo príslušného druhu trakcie, uvedie hnacie vozidlo do bezpečného stavu a súčasne poskytne informácie; na požiadanie odpojí priebežný kábel VN (1 kV až 3 kV) a pred zásahom zaistí bezpečný stav hnacieho vozidla.

5.  
Postup činností hasičskej jednotky je obdobný ako pri zásahu na hnacom vozidle. Pri zásahu na koľajové vozidlo treba najmä 

a) vyslobodiť osoby z koľajových vozidiel; určiť v prípade veľkého rozsahu mimoriadnej udalosti skupiny záchranárov na vyhľadávanie, vyslobodzovanie, poskytovanie prvej pomoci a na vynášanie osôb na vopred stanovené miesto na predlekárske ošetrenie, 

b) uviesť koľajové vozidlo do bezpečného stavu, a to
1b.   v prípade osobných vozňov
   1ba.
odpojením priebežného kábla vlakového vykurovania u  strojvedúceho (ak je napájaný z lokomotívy) alebo u zodpovedného zamestnanca železníc (ak je napájaný z externého zdroja),

   1bb.  vypnutím osvetlenia (ak je zapnuté) a zásuvkového okruhu vozňa v elektrickom rozvádzači, ktorý je umiestnený spravidla v prednej časti vozňa, tlačidlom, prepínačom, vypínačom, vypínačom na štvorhran alebo vypnutím elektrických ističov,

   1bc.   odpojením vozidlovej batérie alebo odpojením batériového kábla,

2b.  v prípade nákladných vozňov odpojením priebežného kábla vlakového kúrenia (v prípade chladiarenských vozňov vybavených agregátom sa tento zastaví),

c) zamedziť šíreniu požiaru na ďalšie železničné koľajové vozidlo ochladzovaním alebo požiadať zodpovedných zamestnancov železníc o rozpojenie železničného koľajového vozidla a zabezpečenie odstavených vozňov proti posunu; koľajové vozidlo pod trakčným vedením možno hasiť vodou alebo podobnou hasiacou látkou len po vypnutí elektrického prúdu a po odborne vykonanom vyskratovaní elektrického napätia. 

III.

Očakávané zvláštnosti

      Pri zásahu na koľajové vozidlo treba počítať s týmito skutočnosťami:

a) rýchlym šírením požiaru spôsobeným horľavými látkami použitými v konštrukcii vozňa, vo vybavení interiérov osobných vozňov a množstvom prepravovaných horľavých a nebezpečných látok v nákladných vozňoch,

b) rozšírením požiaru na ďalšie vozne v súprave alebo na vozne na susedných koľajach,
c)  výskytom nebezpečného tovaru a látok (nákladné kotlové vozne, služobné vozne a poštové vozne),
d)   prepravou zásielok živých zvierat,
e)   neidentifikovateľným nákladom,
f)    ohrozením bezpečnosti a zdravia cestujúcich a vznikom paniky,
g)
ohrozením osôb dymom a nebezpečnými látkami na nástupištiach, na železničných staniciach a v blízkych objektoch,
h) popálením topiacimi sa a odkvapkajúcimi plastmi a izolačnými materiálmi            zo stropu vozňa,
i)   priebežným káblom vlakového kúrenia s VN 1 000 V až 3 000 V, ktorý je napájaný z hnacieho vozidla (motorovej a elektrickej trakcie) alebo externého zdroja,
j)   prítomnosťou chladiacich médií (klimatizácia osobných vozňov, chladiace vozne) a prítomnosťou propán-butánových fliaš (reštauračné, bufetové, lôžkové a lehátkové osobné vozne),
k)
nepretržitým pohybom koľajových vozidiel po ostatných koľajach, na viackoľajových tratiach a súbežných tratiach, jazdami koľajových vozidiel  po susedných koľajach,

l)   trakčným vedením a elektrickým vybavením koľajových vozidiel,

m)
vozidlovými batériami 24 V a  48 V umiestnenými pod rámom vozidla  v označených schránkach (osobné vozne)
     1m.  s osvetlením 180 V/50 Hz a zásuvkovým okruhom 220 V/50 Hz,

     2m. s centrálnym zdrojom napájania (v prípade modernejších osobných vozňov a osobných vozňov cudzích železničných správ) umiestneným pod rámom vozidla v označených schránkach; nepoškodená schránka zdroja je chránená proti voľne stekajúcej vode,

n)   vykurovacími agregátmi nezávislého kúrenia niektorých typov osobných vagónov,

o)   prepálením trakčného vedenia pod napätím a jeho pádom do koľajiska.

